شأخط وششتكي يالعايش ببالي *ذبل عمري على غصنك عاين أحوالي
مثل شمعه بحياتك صرت شعلة نور*وذبت دمعه على دمعه لوردك العالي
ردت تصفالي روحك ساعه لو باليوم*لكَيتك صعبه كلش هيج تصفالي
أمد أيدي لحنانك وبمهجتي الشوكَ*وجمر يسعر عليك ونار دلالي
صرخة طفل بيه وسكت الجلمود*وعذابك بينهن جويات خلالي
شسوي وبيه ترحم ماآنا مخليت*عمر كامل أتوسل ترحم بحالي
وشكَلك وأحجي يمك خلصن الكلمات*حجيت وياك كل شي وخابت آمالي
أخاف أقسي عليك وتنجرح وتطيح*وتطيح الروح كَبلك تدري يالغالي
وأخاف أسكت وأعوفك تبتعد وتضيع*وأنه بيوم أشتريتك صرت تمثالي
شلون من أيدي أضيعك لاأبد متصير*أضيعك لو شفت مني الزمن خالي
شتريد تكَول عني مخبل ومجنون*سايرني على عقلي وساير خبالي
كَطعت وياك دربك خطوه خطوه وياك*وأكمل دربي بلياك ترضالي
سكَف خليني ترجعلي بظلام الليل*لو ساعة تعب تتفيه بضلالي
شوي منك حبيبي وماأريد هواي *أشل جروحي بيهه وأعدل ميالي
ذبل عمري على غصنك وانته كلك ماي*وردت كَطرت ندى من وردك العالي